open-index/open-wikipedia-markdown huggingface dataset:
Lingua yaeyama

A **lingua yaeyama** (en , *Yaimamuni*) é unha lingua ryukyu do sur falada nas illas Yaeyama, nas illas máis meridionais e en gran parte inhabitadas do Xapón, cunha poboación combinada de 50&nbsp;000 (no ano 2011). As illas Yaeyama atópanse ó suroeste das Illas Miyako de Ryukyu e ó leste de Taiwán. Yaeyama (Yaimamunii) está estreitamente emparantada co miyako. O número de falantes nativos competentes é descoñecido, por mor da política lingüística xaponesa que se refire á lingua como , reflectido no sistema educativo. A xente por debaixo dos 60 anos non emprega a lingua agás en cancións e rituais, e as xeracións máis novas empregan exclusivamente o xaponés como primeira lingua. O yaeyama está clasificado como en perigo severo polo Libro Vermello das Linguas Ameazadas da UNESCO.

Yaeyama ten tres dialectos principais, que reciben o nome polas illas onde se fala:

*Ishigaki
*Iriomote
*Taketomi ( *Teedun Muni*)

## Notas 
## Véxase tamén 
### Bibliografía 
* Shigehisa Karimata, 2008. *Phonological comparison of Yaeyama dialects*http://ir.lib.u-ryukyu.ac.jp/handle/123456789/8927
Xerarquía da morte

A **xerarquía da morte** (*Hierarchy of death* en inglés) é un concepto empregado polos xornalistas para definir a sobreatención por parte dos medios de comunicación a fenómenos tráxicos se estes se producen en países desenvolvidos, afectan a xente oriúnda do país, e pertencen á raza branca, en comparación coa menor cobertura dos medios a sucesos que non cumpran estas característica.

Un dos xornalistas que máis escribiu sobre o tema é o escocés Allan Massie.

A rede social Facebook foi tamén criticada por participar na cultura da xerarquía da morte, ao permitir mudar a foto de perfil dos usuarios cunha bandeira de Francia coma mostra de solidariedade cos atentados de París de novembro de 2015, mentres que non ofertaba tal opción para o atentado que se producira no Líbano só un día antes, o que moitos cualificaron de agravio comparativo. A mesma rede social tamén activou unha ferramenta que permitía a todo aquel que se atopase en París avisar a súa familia que se atopaba a salvo.

Outros fenómenos que se poderían cualificar como con atención desproporcionada por estaren sometidos ao fenómeno da xerarquía da morte son o accidente aéreo de Germanwings ou os atentados da maratón de Boston.

## Fenómenos similares
O fenómeno da xerarquía da morte é similar ao que acontece coa síndrome da muller branca desaparecida.
## Notas
## Véxase tamén
### Outros artigos
* Racismo
### Ligazóns externas
* "A hierarchy of death" Artigo de opinión de Roy Greenslade no xornal *The Guardian*.
Zulfuqar Əhmədzodə

**Zulfuqar Əhmədzodə**, nado en Pensər en 1898 e finado en Mariinsk o 9 de xuño de 1942, foi un poeta e político talish.

## Traxectoria 
Estudou primeiro nunha madrasa, e alí comezou a escribir poemas relixiosos no xénero *mersiye* (elexías). Logo completou a súa educación nunha escola rusa da súa vila natal e completou a súa educación en Istanbul.

Despois da revolución rusa apoiou os bolxeviques. Entre 1920 e 1937 ocupou diferentes cargos na administración, dirixiu o comité executivo da súa provincia natal de Astara, e despois presidiu o comité executivo dunha provincia da RSS de Armenia. Detido en 1937 tras enfrontarse co líder de Azerbaidján Mir Jafar Baghirov. Condenárono a cinco anos de prisión pero morreu, antes de cumprir a pena, logo dunha longa enfermidade no hospital da cidade de Mariinsk.

Escribiu moitos poemas en talish e azerí, entre os máis coñecidos figuran "Toloshi zhimon" (1931 en talish), "Davarda Ruzon" (en talish) e "Arktïka dastanı" (en azerí). Defensor do recoñecemento dunha entidade talish e creador da lingua literaria talish,  Zufulqar traduciu ao talish clásicos da literatura rusa e escribiu libros de texto e manuais da lingua talish para a escola primaria.

## Notas
O quinto evanxeo de Gaspar Hauser

***O quinto evanxeo de Gaspar Hauser*** é o filme co que debutou o director galego Alberto Gracia no ano 2013. Producido por Zeitun Films, a longametraxe gañou o Premio FIPRESCI do International Film Festival Rotterdam de 2013. O director toma como referente a figura de Kaspar Hauser e desenvolve unha reflexión de carácter experimental sobre a relixión.

## Sinopse 
Gaspar Hauser componse de cinco personaxes arquetípicos: un anano sadomasoquista, unha doncela sedutora, un tipo cínico e déspota, un mariñeiro romántico e un batman patético (este último interpretado polo propio director).

## Notas 
## Véxase tamén 
### Outros artigos 
* Lista de filmes en galego con maior recadación
### Ligazóns externas 
* 
* Páxina do filme en SensaCine
* Páxina do filme en FilmAffinity
Alberto Gracia

**Alberto García Hermida**, nado en Ferrol en 1978 e coñecido cinematograficamente como **Alberto Gracia**, é un director galego de cinema.

## Traxectoria 
Estudou na Facultade de Belas Artes de Pontevedra, onde se especializou na materia de escultura.

A súa obra (composta por pinturas, debuxos, performances, vídeos ou instalacións) estivo exposta en distintos países do mundo. No seu primeiro libro ensaístico *Microfugas, teoría y juego de la profanación* (Editorial Aristas Martínez, 2010), materializa o seu interese pola estética, tema sobre o cal realizou conferencias e mesas redondas, e participou en proxectos de investigación como Grid Spinoza (2011).

En 2007 rodou en 16mm a súa primeira curta, *Microfugas#1* (2008). En 2008 recibiu unha bolsa bianual de *hangar.org* como artista residente. En 2011 concedéuselle a bolsa de talento da AGADIC e rodou *O quinto evanxeo de Gaspar Hauser*, con produción de Zeitun Films e baseada na figura de Kaspar Hauser. A película gañou o premio FIPRESCI da crítica internacional no Festival de Rotterdam, e posteriormente foi seleccionada en festivais como a Viennale, Lima, Cinemateca Uruguaya, Valdivia ou Sevilla. En 2015 mudouse a Madrid, onde reside na actualidade.

## Filmografía 
* *Microfugas #1 *(2008)
* *O quinto evanxeo de Gaspar Hauser *(2013)
* *La estrella errante *(2018)
* *Tengan cuidado ahí fuera* (2021)
* *La Parra *(2024)

## Publicacións 
* *Microfugas, teoría y juego de la profanación* (2010). Aristas Martínez Ediciones, 248 páxinas, ISBN 978-84-938210-6-7

## Notas
## Véxase tamén
### Bibliografía 
*Martínez Martínez, María Isabel (2015), *O cine de non ficción no Novo Cinema Galego (2006-2012): Conceptualización, contextos e singularidades*,(tese de doutoramento), Universidade De Vigo.
*Ledo Andión, Margarita (ed.) (2017), *Para unha historia do cinema en lingua galega. [1] Marcas na paisaxe*, Editorial Galaxia, ISBN 978-84-9151-172-4
* Donoso Calvo, Sara (2018), *Cine, paisaje, pintura. Una mirada al audiovisual gallego contemporáneo*, (tese de doutoramento), Universidade de Santiago de Compostela.
*Ledo Andión, Margarita (ed.) (2019), *Para unha historia do cinema en lingua galega. [2] A foresta e as árbores*, Editorial Galaxia, ISBN 978-84-9151-335-3
*Ledo Andión, Margarita (ed.) (2020), *Para unha historia do cinema en lingua galega. [3] De illas e sereas*, Editorial Galaxia, ISBN 978-84-9151-488-6
*Nogueira, Xosé (ed.) (2021), *Para unha historia do cinema en lingua galega. [4] Lume na periferia*, Editorial Galaxia, ISBN 978-84-9151-766-5
## Ligazóns externas 
* Alberto Gracia en Novo Cinema Galego
Berimbau (instrumento brasileiro)

::Para o idófono de igual nome, véxase berimbau.

O **berimbau** é un instrumento de corda brasileiro, de orixe africana. En Angola coñécese entre outros nomes como '''m'bolumbumba'* e utilízano os quimbundos, ovambos, nyanekas, humbis e khoisan.  Os escravos angolanos levárono para o Brasil, onde se utiliza para acompañar unha danza/loita acrobática denominada capoeira.

## Descrición 
É un arco musical, unha vara con forma de arco, de madeira ou de vimbio, cunha lonxitude de entre 1,50 metros a 1,70 metros e un fío de aceiro, denominado arame, prendido nas extremidades da vara. Na súa base, acordoase unha cabaza (*Lagenaria siceraria*) ou un coité ( *Crescentia cujete*), aínda que é máis común a cabaza co fondo cortado, que funciona como caixa de resonancia. O tocador usa a man esquerda para soster o conxunto e practica uns movementos de bambeo contra o ventre, utilizando unha pedra ou unha moeda (*dobrão*), para pulsar o fío. A man dereita, cunha variña, percute a corda. Emprégase tamén, o *caxixi*, que é unha pequena cinzarra prendida aos dedos do tocador.

## Na capoeira 
esquerda|miniatura|Caxixi, moeda (dobrón ou pedra) e baqueta
miniatura|*Toque de Angola*, con berimbau
O berimbau é un elemento fundamental na capoeira, os capoeiristas reverenciano antes de principaren un xogo. É o que comanda a roda da capoeira, dita o ritmo e o estilo do xogo. As variacións de toques máis coñecidas reciben os seus propios nomes, as máis comúns son *Angola* e *São Bento Grande*. Pódense tocar ata tres berimbaus á vez, cada un cunha función máis ou menos definida: O *gunga* ou *berra-boi* é o que ten o ton máis grave; o ton medio dao o coñecido como *médio* e a *violinha* ou *viola'' o ton máis alto.

## Notas
O Barrio, Mosteiro, Guntín

**O Barrio** é un lugar da parroquia de Mosteiro no concello lucense de Guntín na comarca de Lugo. Segundo o IGE, en 2020 tiña 15 habitantes (7 homes e 8 mulleres).

## Lugares e parroquias 
### Lugares de Mosteiro 
### Parroquias de Guntín 
## Notas
Arthur (serie de televisión)

***Arthur*** é unha serie de televisión estadounidense-canadense de xénero educativa e infantil creada por Cookie Jar Group (antigamente coñecida como Cinar) e WGBH para PBS. A historia está ambientada na cidade ficticia de Elwood City, e xira arredor da vida dun neno de 8 anos, Arthur Read, un porco formigueiro antropomórfico, os seus amigos e a súa familia.

## Notas 
## Véxase tamén 
### Ligazóns externas 
* Páxina oficial
*
Lee Johnson

**Lee Willie Johnson**, nado en Plumerville, no condado de Conway (Arcansas), o 16 de xuño de 1957, é un ex xogador de baloncesto norteamericano.

## Traxectoria 
Johnson xogou na liga universitaria durante catro anos cos East Texas State Lions antes de entrar nos Houston Rockets seleccionado no draft de 1979.

Johnson participou na NBA unha tempada cos Rockets e os Detroit Pistons. Durante a súa carreira Johnson xogou tamén cos Rochester Zeniths na CBA e mais en Italia, Israel e Francia cos Arrigoni Rieti, gañou a Copa Korać da tempada 1979-80. Cos Maccabi Tel Aviv xogou entre 1984 e 1987 e gañou dúas ligas e dúas Copas de Israel. Volveu a Italia para xogar en Livorno e rematou a súa carreira na liga francesa, xogando co Racing de París mais o Olympique Antibes, cos que gañou a liga en 1991.

## Notas
Larry Spriggs

**Larry Michael Spriggs**, nado en Cheverly o 8 de setembro de 1959, é un ex xogador de baloncesto norteamericano.

## Traxectoria 
Spriggs xogou na liga universitaria co equipo da Universidade Howard e comezou a súa carreira profesional na CBA, onde gañou en 1982 o premio ao novato do ano cos Rochester Zeniths. Pasou á NBA e alí gañou o campionato de 1985 con Los Angeles Lakers. Na tempada 1986-1987 xogou co Real Madrid Baloncesto en España.

## Notas
TaleSpin

***TaleSpin*** é unha serie de televisión estadounidense de animación que foi emitida por vez primeira en 1990 como parte de *The Disney Afternoon*. As personaxes da serie están adaptadas do clásico de Disney *The Jungle Book*, que fora estreado no verán dese ano antes da emisión da serie. A serie foi unha das nove series de *Disney Afternoon* que foron creados por Disney a partir doutras personaxes coñecidas, sendo as outras *Darkwing Duck*, *DuckTales*, ''Chip 'n Dale Rescue Rangers*, *Goof Troop*, *Bonkers*, *Quack Pack*, *Aladdin* e *Timon & Pumbaa''.

## Notas 
## Véxase tamén 
### Ligazóns externas 
* Páxina oficial
*
Darkwing Duck

***Darkwing Duck*** é unha serie de televisión estadounidense de animación e comedia producida por Walt Disney Television Animation que se emitiu entre 1991 e 1992 a través de *The Disney Afternoon* en ABC. Emitíronse un total de 91 episodios. Está protagonizado por un parrulo superheroe antropomórfico que é o alterego de Drake Mallard.

## Notas 
## Véxase tamén 
### Ligazóns externas 
* Páxina oficial
*
DuckTales

***DuckTales*** é unha serie de televisión estadounidense do xénero de animación e infantil producido por Walt Disney Television Animation. Foi emitido dende o 18 de setembro de 1987 e o 28 de novembro de 1990 cun total de 4 tempadas e 100 episodios. Un filme animado baseado na serie, *DuckTales the Movie: Treasure of the Lost Lamp*, foi estreado nos Estados Unidos o 3 de agosto de 1990.

## Notas 
## Véxase tamén 
### Outros artigos 
**DuckTales the Movie: Treasure of the Lost Lamp*
**DuckTales*
**DuckTales 2*

### Ligazóns externas 
* Páxina oficial
*
Quack Pack

***Quack Pack*** é unha serie de televisión estadounidense do xénero de animación producida por Walt Disney Television Animation. Está protagonizada polo Pato Donald e os seus sobriños. A serie emitiuse o 3 de setembro de 1996 como parte da programación de "Disney Afternoon", seguindo o éxito de *Goof Troop*. A serie tivo un total de 39 episodios emitidos nunha soa tempada.

## Notas 
## Véxase tamén 
### Ligazóns externas 
* Páxina oficial
*
Morte da Virxe (Mantegna)

***Morte da Vixe*** (en ) é unha obra pictórica do pintor italiano Andrea Mantegna. É un cadro pintado con técnica mixta sobre táboa contra o ano 1462. Mide 54 cm de alto e 42&nbsp;cm de ancho. Consérvase no Museo do Prado de Madrid, onde está exposta co nome *El Tránsito de la Virgen* ('o Transo da Virxe').

## Descrición 
A obra representa a Dormición de María e é a parte meirande da táboa orixinal. Fáltalle logo o fragmento superior, conservado na Pinacoteca Nacional de Ferrara, que representa a Asunción da Virxe aos ceos, recibida por Cristo arrodeado de querubíns.

Mantegna amósase notablemente orixinal ao desprover o tema da morte da Virxe de trazos milagrosos. A escena está ambientada nun salón austero, pechado por pilastras que sostiñan os arcos de medio punto parcialmente visibles no fragmento de Ferrara e cun chan de mármore axadrezado que salienta a perspectiva. No centro ábrese unha gran fiestra cunha vista de Mantua ao fondo, facilmente recoñecible para os contemporáneos.

As liñas horizontais do cadaleito da Virxe dominan a metade inferior do cadro e ao seu redor congréganse os once apóstolos a velar o corpo. San Pedro le as Sagradas escrituras, un sostén un frasco de ungüentos, outros tres portan unha candea e cantan, e un outro de costas ao espectador inclínase para incensar o corpo de María.

O amolecemento das formas e cores, que o artista comezara xa no retablo da basílica de San Zenón, desenvólvese aquí grazas á naturalidade dos xestos e á amplitude da composición.

A luz non vén pola fiestra, senón da dereita, e acomete o primeiro apóstolo e logo o escorzo da Virxe. O espazo libre no primeiro plano invita o espectador a observar a profundidade da pintura, deténdose primeiro na Virxe e deseguida na paisaxe ao lonxe. Hai ademais abundantes exemplos de vivo realismo, como as posicións das mans e os pés dos apóstolos, o movemento e o brillo das auréolas, as pesadas vestiduras que secasí translocen a anatomía das figuras, ou o lustre metálico dos dous grandes candelabros.

## Notas 
## Véxase tamén 
### Bibliografía 
*Cirlot, L. (dir.), *Museo del Prado II*, Col. «Museos del Mundo», Tomo 7, Espasa, 2007. ISBN 978-84-674-3810-9, páx. 137
*Monreal, L., *Grandes Museos*, Vol. 1, Planeta, 1975. ISBN 84-320-0460-X (obra completa)
*Olivar, M., *Cien obras maestras de la pintura*, Biblioteca Básica Salvat, 1971. ISBN 84-345-7215-X
Cristo morto sostido por un anxo (Antonello da Messina)

***Cristo morto sostido por un anxo*** (en ) é unha das pinturas máis senlleiras da derradeira etapa do pintor italiano Antonello da Messina (1430-1479). Está realizado en óleo e temple sobre táboa, e foi pintado contra o 1475-76. Exhíbese no Museo do Prado de Madrid.

## Notas 
## Véxase tamén 
### Outros artigos 
* Arte da Idade Moderna
Fly Williams

**James "Fly" Williams**, nado en Nova York o 18 de febreiro de 1953, é un ex xogador de baloncesto norteamericano. En 1978 logrou 100 puntos nun partido da Liga IS8 (máxima división da liga de institutos de Nova York).

## Traxectoria 
Nacido en Brownsville, no barrio dr Brooklyn estudou no Instituto Madison, alí ao primeiro amosou interese polo béisbol pero era alto de máis para ser competitivo e pasouse ao baloncesto. Despois de rematar o instituto recrutárono en 1972 para a Universidade Estatal Austin Peay en Clarksville (Tennessee).

Williams marcou na súa primeira tempada unha media de 29.4 puntos por partido, o quinto mellor dos Estados Unidos. O equipo de Austin Peay puido participar no torneo da NCAA e Williams anotou 26 puntos en cada un dos partidos clasificatorios pero o seu equipo caeu ante o da Universidade de Kentucky.

Na súa segunda tempada marcou 27.5 puntos por partido. O seu equipo cualificouse para torneo da NCAA e malia Williams marcar 26 puntos o seu equipo caeu na primeira rolda contra o Notre Dame por 108–66. Nos seus dous anos en Austin Peay marcou 1.541, unha media de 28.5 por partido.

### Carreira profesional 
Os Denver Nuggets fixéronse con Williams na primeira rolda do draft ABA de 1974 mais venderon o seu contrato os Spirits of St. Louis. A tempada 1974–75 foi mala para Williams e o seu equipo. Logrou só 9.4 puntos por partido e non xogou a tempada seguinte;(1975–76). Os Philadelphia 76ers selecciárono na novena rolda do draft da NBA de 1976 pero non se chegou a asinar contrato. Williams entón xogou en equipos da CBA e na Liga do Leste.

## Notas
Alchfrith de Deira

**Alcfrido**, finado en 664, foi un rei de Deira desde 656 até o seu falecemento.

## Traxectoria 
Máis que rei, Alchfrith foi gobernador de Deira, xa que Deira estaba unificada baixo Northumbria. Foi fillo de Oswiu rei de Northumbria e de Rianfelta (Riemmelta), princesa de Rheged do Norte. O seu fillo foi Osric.

## Véxase tamén 
### Bibliografía 
* Kirby, D.P., *The Earliest English Kings.* Londres: Unwin Hyman, 1991. ISBN 0-04-445691-3
* Yorke, Barbara, *Kings and Kingdoms in Early Anglo-Saxon England.* Londres: Seaby, 1990. ISBN 1-85264-027-8
Aella de Deira

**Ælla** (**Ela**, **Aella**), finado en 588, é o primeiro rei de Deira do que se ten algunha información. Un dos seus fillos foi Edwin de Deira e a súa filla Acha foi esposa de Aethelfrith de Bernicia e nai de Oswald de Bernicia.

## Traxectoria 
De acordo coa *Crónica Anglosaxoa*, converteuse en rei o mesmo ano que Ceawlin de Wessex (560), tras a morte de Ida de Bernicia, e reinou por 30 anos. Con todo, a *Crónica* marca o ano 588 como aquel en que Ælla morreu, sendo o seu sucesor Aethelric. Posiblemente esta foi a razón pola que Florence de Worcester cambiou a data de ascenso ao trono de Ælla ao ano 559, o cal faría manter a duración do seu reinado en 30 anos.

Os manuscritos de Matthew Parker, e as súas subseguintes copias, preservan a seguinte xenealoxía de Ælla: "Ælla foi fillo de Yffe, o fillo de Uxfrea, o fillo de Wilgisl, o fillo de Westerfalca, o fillo de Sæfugl, o fillo de Sæbaldo, o fillo de Segegeat, o fillo de Swebdæg, o fillo de Sigegar, o fillo de Wædæg, o fillo de Woden".Nada máis se coñece de Ælla, pero parece ser mencionado na lendaria *saga de Gautrek*, onde foi visitado polo rei Gautrek.

## Véxase tamén 
### Outros artigos 
* Deira.
* Edwin de Northumbria.
* Oswald de Northumbria.
* Swerting.
Næstved

**Næstved** é unha cidade situada no sur da illa de Selandia, en Dinamarca. En 2012 tiña 41.857 habitantes. Localízase nos límites do municipio homónimo. Trátase da meirande vila no sur da rexión administrativa de Selandia, tanto en poboación coma en importancia económica. Destaca como centro industrial.

## Véxase tamén 
### Ligazóns externas 
* Páxina web de Næstved
Aethelred I de Wessex

**Aethelred I de Wessex** (en inglés antigo: *Æþelræd*), nado en 840 e finado en 871, foi o cuarto dos fillos homes -6 en total- de Aethelwulf, rei de Wessex, e da súa primeira esposa, Osburga. Durante todo o seu reinado tivo que loitar contra os daneses, apoiado polo seu irmán máis novo, Alfredo, véndose envolvido en batallas unha tras outra.
## Traxectoria 
### Ascensión ao trono 
Ao morrer o seu irmán, o rei Aethelberht (outono de 865), sucédeo no trono de Wessex e de Kent.

### Matrimonio e descendencia 
A esposa de Aethelred chamouse probabelmente Wulfrida. Unha carta refírese a ela como *Wulfthryth regina* ("raíña Wulfrida"). En Wessex do século IX era raro que á esposa do rei se lle dese o título de raíña, e só se ten certeza do uso de dito tratamento con Judit de Francia, segunda esposa de Aethelwulf. As historiadoras Barbara Yorke e Pauline Stafford, ademais de Prosopography of Anglo-Saxon England din que dado o tratamento que recibe, era a raíña consorte de Aethelred. Podería ser a filla ou a irmá do «ealdorman» Wulfhere de Wiltshire, quen perde as súas terras acusado de deserción polo rei Alfredo «o Grande». Con todo, Sean Miller no seu artigo sobre Aethelred para o Oxford Dictionary of National Biography non a menciona. Simon Keynes e Michael Lapidge nas notas da edición de 1983 de ''Alfred the Great: Asser's Life of King Alfred & Other Contemporary Sources'' refírese a ela como a «misteriosa "Wulfthryth regina"» aínda que posteriormente Keynes di que posibelmente foi a esposa do rei Aethelred.

Aethelred tivo dous fillos coñecidos, Aethelhelm e Aethelwold. Aethelwold disputa o trono con Eduardo «o Vello» despois da morte de Alfredo en 899. Entre os descendentes de Aethelred inclúense a Aethelweard, historiador do século X, e Aethelnoth, arcebispo de Canterbury durante o século XI.

## Reinado 
Aethelred I non foi quen de controlar o aumento das incursións danesas que devastaron Inglaterra. O 4 de xaneiro de 871 na batalla de Reading, Aethelred sufriu unha derrota esmagadora, a pesar de que fixo os daneses tivesen unha vitoria pírrica. Con todo, pouco despois deste tropezón, Aethelred reformou o seu exército a tempo para gañar unha vitoria contundente na batalla de Ashdown. Non obstante, sufrira outra derrota o 22 de xaneiro na batalla de Basing. Finalmente morreu tras a batalla de Marton o 23 de abril de 871 aos 31 anos de idade. Está enterrado a igrexa de Wimborne, Dorset. Despois da súa morte a súa popularidade disparouse sendo considerado un santo, pero nunca foi canonizado. Sucedeuno o seu irmán o rei Alfredo o Grande.

## Notas
A Corredoira, Mosteiro, Guntín

**A Corredoira** é un lugar da parroquia de Mosteiro no concello lucense de Guntín na comarca de Lugo. Segundo o IGE, en 2020 tiña 12 habitantes (8 homes e 4 mulleres).

## Topónimo 
O topónimo *Corredoira* fai referencia a un camiño para carros.

## Lugares e parroquias 
### Lugares de Mosteiro 
### Parroquias de Guntín 
## Notas
Oh Mummy

***Oh Mummy*** é un videoxogo de computador para os modelos Amstrad CPC. Foi desenvolvido por Gem Software e publicado por Amsoft en 1984. A miúdo estaba incluído nos paquetes de xogos de balde que viñan cos computadores.

## Notas 
## Véxase tamén 
### Ligazóns externas 
* Oh Mummy en Java.
* Oh Mummy en IGoogle.
Paper Toss

***Paper Toss*** é un videoxogo desenvolvido orixinalmente para o sistema operativo iOS (iPad, iPhone, iPod Touch) por Backflip Studios, que foi adaptado posteriormente a Android. Emprega un sistema multitáctil, e está dispoñible en dúas versións: de balde con publicidade, e de pago sen publicidade.

## Notas 
## Véxase tamén 
### Ligazóns externas 
* Páxina oficial
Happy Wheels

***Happy Wheels*** é un videoxogo baseado en física ragdoll a través de navegador web desenvolvido e publicado por Fancy Force. Creado polo deseñador de videoxogos Jim Bonacci no 2010, o xogo dispón de varias personaxes dispoñibles, que de moitos xeitos, ás veces atípicos, teñen que atravesar os diferentes niveis do xogo. É coñecido pola súa violencia gráfica e polo contido xerado polo usuario como base, con diferentes mapas compartidos con servidores públicos.

## Véxase tamén 
### Ligazóns externas 
* Páxina oficial
Dragon City

***Dragon City*** é un videoxogo social desenvolvido por Social Point que foi lanzado para xogar en Facebook en maio de 2012 e para descargar en iOS no 2013. O xogo permite criar dragóns en illas flotantes. En decembro de 2012, The Next Web escribiu un artigo anunciando que Dragon City acadara a segunda posición no top 25 top de xogos de Facebook.

## Notas 
## Véxase tamén 
### Ligazóns externas 
*Tool Dragon City (Guide, Tricks & free gems in spanish)
*Game guide  (Guide in English)
*Guides and Tricks (Free Games)
Zombie Lane

***Zombie Lane*** é un videoxogo social desenvolvido por Digital Chocolate e lanzado por Facebook e Google+ no 2011. A finais de 2011, foi lanzado a través de iOS App Store. Os xogadores deben reconstruír unha veciñanza despois de que fose destruída por mor dunha apocalipse zombi. O xogo foi loado pola crítica polos seus gráficos e modo de xogo. En xullo de 2014, a versión de Facebook tiña máis de 2,2 millóns de "gústame", e en abril de 2014 foi mercado por RockYou mentres que os desenvolvedores de Digital Chocolate foron contratados para continuar a traballar no xogo.

## Notas 
## Véxase tamén 
### Ligazóns externas 
* *Zombie Lane* page at Digital Chocolate
* *Zombie Lane* Review at DotMMO
Músculo longo do pescozo

O **músculo longo do pescozo** ou **colo** atópase na superficie anterior da columna vertebral, entre o atlas e a terceira vértebra torácica. É amplo no centro, estreito e punxente nos extremos. Componse de tres partes:

* A parte oblicua superior xorde dos tubérculos anteriores das apófises transversas da terceira, cuarta e quinta vértebras cervicais e, ascendendo oblicuamente cunha inclinación medial, insírese mediante un tendón estreito ao tubérculo no arco anterior do atlas.
* A parte oblicua inferior, a parte máis pequena do músculo, xorde da parte frontal dos corpos das dúas ou tres primeiras vértebras torácicas, e, subindo oblicuamente nunha dirección lateral, insírese nos tubérculos anteriores das apófises transversas das vértebras cervicais quinta e sexta.
* A parte vertical, a continuación, dende a parte frontal dos corpos das tres vértebras torácicas superiores e tres inferiores, e insírese na parte frontal dos corpos da segunda, terceira e cuarta vértebra cervical.

## Importancia clínica 
Lesiónase con frecuencia nos lategazos cervicais extremo posteriores, xeralmente como resultado dun accidente de coche.

Este músculo atópase en fronte da columna vertebral e algúns científicos cren que pode facer que algúns pacientes teñan un lategazo pola falla anormal de curvatura no colo.

## Imaxes 
Imaxes de diseccións onde aparece o músculo longo do pescozo.

File:Slide17aaa.JPG|
File:Slide3ccc.JPG|
File:Slide5jjj.JPG|

## Véxase tamén 
### Bibliografía 
* *Gray. Anatomía para estudiantes. Miembro superior* .
### Ligazóns externas 
* PTCentral
* Spinal injury database
* 946536507 no GPnotebook
* LUC *lncl*
Clash Royale

**Clash Royale**, tamén coñecido como **CR** é un videoxogo de estratexia en liña, para dispositivos móbiles con plataformas de IOS e Android. Lanzado o 2 de marzo de 2016 a nivel mundial, foi creado por Supercell, compañía de videoxogos con sede en Helsinqui, Finlandia. O xogo combina elementos dos xogos de cartas coleccionables e defensa de torres

O xogo foi lanzado para a plataforma iOS o 6 de marzo de 2016.

## Desenvolvemento 
O videoxogo foi lanzado en fase *beta* o 4 de xaneiro de 2016 no Canadá, Hong Kong, Australia, Suecia, Noruega, Dinamarca, Islandia, Finlandia e Nova Zelandia e para plataformas iOS. En febreiro de 2016 foi lanzado para Android nalgúns países sendo lanzado finalmente o 3 de marzo de 2016 para todo o mundo. Pronto, se converteu nun dos videoxogos máis populares ao nivel do seu predecesor Clash of Clans.

## Recepción 
Clash Royale recibiu principalmente críticas positivas. Eli Hodapp, de TouchArcade, cualificouno como «absolutamente fenomenal» e puntuouno con cinco estrelas sobre cinco. Harry Slater, revisor de Pocket Gamer, deulle un nove sobre dez, resumindo que é «é unha cantidade incrible de diversión gratificante, ás veces é mordaz, e hai contido aquí que te manterá ocupado durante semanas, se non meses». O escritor de Geek.com, James Plafke mencionou que «Clash Royale é realmente divertido, máis que Clash of Clans, mentres que o desenvolvedor interrompe cronicamente ao xogador para que non o gozo». O sitio web de recensións Metacritic valorouno con oitenta e seis puntos sobre cen. Por parte de Gamezebo, Jim Squires, comentou que «ten moita variedade de tropas» e «partidas multixogador rápidas, profundas e accesibles contra opoñentes en vivo», non obstante, «tes que esperar para abrir os cofres,aínda que ese sexa o propósito». Clash Royale recibiu unha resposta moi positiva por parte dos seu xogadores, cunha puntuación media de catro e dous sobre cinco en Google Play Store e App Store.

## Notas 
## Véxase tamén 
### Ligazóns externas 
* Blog oficial de Clash Royale
* Web oficial de Clash Royale en Inglés
* Clash Royale no YouTube
* Clash Royale no Reddit
Cut the Rope

***Cut the Rope*** é unha serie de  videoxogos crebacabezas desenvolvidos pola empresa rusa de entretemento ZeptoLab para diversas plataformas e dispositivos. Está formado polo orixinal ***Cut the Rope*** (2010) publicado por Chillingo, ***Cut the Rope: Experiments*** (2011), ***Cut the Rope: Time Travel*** (2013), ***Cut the Rope 2*** (2013 iOS; 2014 Android), ***My Om Nom*** (2014 iOS; 2015 Android) e ***Cut the Rope: Magic*** (2015).

O obxectivo dos xogos *Cut the Rope* é alimentar con lambonadas unha pequena criatura verde chamada Om Nom ó tempo que se recollen estrelas. En maio de 2015, os xogos de *Cut the Rope* foron descargados máis de 600 millóns de veces.

## Notas 
## Véxase tamén 
### Ligazóns externas 
* Páxina oficial
Ammonia

***Ammonia*** é un xénero de foraminífero bentónico da subfamilia Ammoniinae, da familia Rotaliidae, da superfamilia Rotalioidea, da suborde Rotaliina e da orde Rotaliida. A súa especie tipo é *Nautilus beccarii* e o seu rango cronoestratigráfico abrangue desde o Mioceno ata a época xeolóxica  contemporánea.

## Clasificación 
Describíronse numerosas especies de *Ammonia.* Entre as máis interesantes ou máis coñecidas salientan:
* *Ammonia aberdovevensis*
* *Ammonia aoteana*
* *Ammonia batava*
* *Ammonia beccarii*
* *Ammonia faceta*
* *Ammonia limnetes*
* *Ammonia moroensis*
* *Ammonia neobeccarii*
* *Ammonia parkinsoniana*
* *Ammonia pauciloculata*
* *Ammonia paucipora*
* *Ammonia pustulosa*
* *Ammonia sobrina*
* *Ammonia tepida*

## Notas
Francisco García Paramés

**Francisco García Paramés**, nado na Coruña o 22 de decembro de 1963, é un investidor privado galego.

## Traxectoria
Fillo dun enxeñeiro da Bazán, orixinario de Covas, marchou aos 3 anos vivir a Madrid. Licenciouse en Economía pola Universidade Complutense e obtivo un MBA, na IESE, o centro de formación en dirección de empresas da Universidade de Navarra. En 1989 incorporouse a Bestinver, unha sociedade de investimento española pertencente á multinacional Acciona, onde estivo traballando durante máis de dúas décadas e da que chegou a ser CEO. A súa estratexia de investimento é o investimento en valor e é seguidor da escola austríaca. En 2014 abandonou Bestinver e en 2016 lanzou a súa propia firma de investimento (Cobas AM).
Miss Universo 2008

O 57º certame Miss Universo fíxose no Crown Convention Center dentro do Diamond Bay Resort na pequena cidade de Nha Trang, Vietnam, o 14 de xullo de 2008. Concursantes de 80 nacións e territorios autónomos competiron polo título. Ao final do evento Riyo Mori, Miss Universo 2007 do Xapón coroou á súa sucesora Dayana Mendoza de Venezuela.
miniatura
É a primeira ocasión, nos 57 nos de historia do certame, que Vietnam serve de sede. Debido á diferenza de horarios, o concurso foi visto no hemisferio occidental durante a noite do 13 de xullo, cando se fixo en realidade durante a mañá do día 14.

Os animadores da final foron o condutor norteamericano Jerry Springer, e Melanie Brown, máis coñecida como Mel B, integrante do grupo de pop británico Spice Girls. Tamén contou coa actuación da cantante Lady Gaga. Foi a primeira edición transmitida en alta definición.
A aventura máxica de Merliño

***A aventura máxica de Merliño*** é un videoxogo educativo de aventura gráfica point and click desenvolvido polo grupo de investigación SINX, da Universidade de Vigo. Foi publicado o 29 de novembro de 2001. *A aventura máxica de Merliño* está considerada como unha das primeiras producións de videoxogos en galego, da cal se fixeron 50&nbsp;000 copias que foron repartidas de balde ós centros educativos galegos. Baséase en lendas e contos populares do país.

O videoxogo ten como obxectivo sensibilizar ós mozos adolescentes da importancia da lingua como un elemento de identidade. Subvencionado pola Dirección Xeral de Política lingüística, é un CD interactivo realizado por Xosé Luís Martínez Orge, Diego Fernández Goberna, David Ramos Valcárcel e Marcos Valiño García. Conta cun editor para xerar historias a través de 7 posibles localizacións e máis de 20 escenarios con personaxes e obxectos cos que interactuar.

## Sinopse 
O xogo conta a historia de Merliño, un rapaz que pasa uns días na casa da súa avoa. Sen querer Merliño le un libro de conxuros que fai reaparecer a un antigo demo. Coa axuda dun trasno chamado Cipri, Merliño terá que facer unha viaxe pola Galicia máxica como Santo André de Teixido, Ribeira ou a Torre de Hércules da Coruña.

## Notas 
## Véxase tamén 
### Ligazóns externas 
* A aventura máxica de Merliño na Rede de Bibliotecas de Galicia
Teresa Egerique

**Teresa Egerique Mosquera**, nada en Vigo en 1976, é unha xornalista e política galega do PPdeG.

## Traxectoria 
Filla de Pablo Egerique Martínez. É doutora en Ciencias da Información e máster en Imaxe e Consultaría Política. Foi xefe de prensa no Porto de Vigo e profesora asociada na Universidade de Vigo. É concelleira en Vigo polo PPdeG dende 2011. Pertenceu á executiva do PPdeG dende 2013. Nas Eleccións ao Parlamento de Galicia de 2016 era a candidata número tres pola provincia de Pontevedra e foi elixida deputada. Foi voceira do grupo parlamentario popular nas áreas de Cultura e de Portos e posteriormente de Pesca. Nas Eleccións ao Parlamento de Galicia de 2020 ía no posto 14 da candidatura do PPdeG por Pontevedra e resultou elixida deputada.

## Véxase tamén 
### Bibliografía 
* Ficha no Parlamento de Galicia 
### Ligazóns externas 
*
Black (filme de 2005)

***Black*** () é un filme indio dirixido por Sanjay Leela Bhansali que se estreou no 2005. Está protagonizado por Rani Mukerji e Amitabh Bachchan. *Black* conta a historia dunha rapaza cega e xorda, e a súa relación co seu mestre, que máis tarde desenvolverá a doenza de Alzheimer. O filme está inspirado na vida de Helen Keller.

## Personaxes 
* Amitabh Bachchan como Debraj Sahai
* Rani Mukerji como Michelle McNally
* Ayesha Kapur como Michelle McNally
* Shernaz Patel como Catherine McNally
* Dhritiman Chaterji como Paul McNally
* Nandana Sen como Sarah McNally
* Sillo Mahava como Mrs. Gomes
* Mahabanoo Mody-Kotwal como Mrs. Nair

## Véxase tamén 
### Ligazóns externas 
*
Isabel Sarli

**Hilda Isabel "la Coca" Gorrindo Sarli**, nada en Concordia o 9 de xullo de 1935 e finada o 25 de xuño de 2019, foi unha actriz, vedette e modelo arxentina, coñecida por protagonizar numerosas películas de sexploitation realizadas por Armando Bó, entre as décadas de 1950 e 1980.

Sarli estableceuse como unha icona pop, gay e símbolo sexual. O seu traballo revalorizouse décadas máis tarde polo seu contido camp, naíf, charramangueiro e grotesco, o que á súa vez converteu os seus filmes en películas de culto.

## Traxectoria
Comezou a traballar como secretaria para axudar á súa nai, pero logo ofrecéronlle ser modelo para todo tipo de produtos. Foi elixida Miss Arxentina en 1955, época na que coñeceu en persoa ó xeneral Juan Domingo Perón. No concurso Miss Universo de 1955 foi semifinalista.

En xuño de 1956 foi descuberta polo director Armando Bó, con quen establece unha relación persoal e profesional de longa duración. Sarli pasou a ser protagonista e musa inspiradora das películas de Bó. Pola súa parte, Bó era director, produtor e coprotagonista.

miniatura

Ambos foron pioneiros do cine erótico local. Pese a sufriren a censura en varias escenas das súas películas, estas terminaron conquistando os mercados de todo o mundo, o que a fixo popular estrela da época en México, Paraguai, Panamá, Rusia, Xapón, Estados Unidos e outros países de Centro e Suramérica.

Bó convenceuna para encarnar a protagonista de *El trueno entre las hojas*, primeira de trinta producións realizadas entre ambos, onde protagonizou o primeiro espido total do cine arxentino. O filme foi un éxito e proxectouna como un símbolo sexual da súa xeración, que a veu por décadas en cintas como *Furia infernal*, *Favela*, *Carne*, *Fiebre*,  *Fuego*, *Sabaleros*, *Embrujada* e *Insaciable*.

Ademais do seu país, rodou no Brasil, Filipinas, México, Paraguai, Venezuela e outros lugares. A actriz, que sempre se confesou tímida, definiuse como «sexy, erótica e perseguida polos homes» fronte á cámara.
Michael Fakuade

**Michael Olayinka Fakuade**, nado o 18 de febreiro de 1989 en Chicago (Illinois), é un xogador profesional de baloncesto estadounidense con pasaporte nixeriano. Actualmente xoga para o Orléans Loiret Basket da LNB Pro B, no que se desenvolve na posición de ala-pivote cunha altura de 2,01 metros.

## Traxectoria 
Nado na cidade estadounidense de Chicago (Illinois), Michael Fakuade formouse na Universidade de Northern Illinois, onde xogou na primeira división da NCAA cos Northern Illionois Huskies. Posteriormente, entre 2010 e 2012, xoga para a Universidade de Illinois-Springfield, para acabar por dar o salto ao profesionalismo en Alemaña. En Europa debuta co UBC Tigers Hannover, equipo da ProB, terceira categoría do baloncesto xermano. Alí fai uns destacábeis 15,2 puntos e 10,6 rebotes por partido, chamando a atención do ETB Wohnbau da ProA, a segunda división do país. Na súa segunda temporada en Alemaña realizou 8,3 puntos e colleu 7,3 rebotes por partido.

Tras acabar a temporada non asina con ningún equipo, até que en outubro de 2014 convértese no último xogar en chegar ao cadro de xogadores do efectivo do Força Lleida da Liga LEB Ouro. Nas filas do conxunto catalán logra unhas medias de 7,2 puntos, 5,2 rebotes, 0,8 asistencias, 1 tapón e 8,5 de valoración por encontro. Ao ano seguinte asina polo Quesos Cerrato Palencia da mesma categoría, equipo onde se converte nunha peza fundamental para a consecución do título, aportando 9,8 puntos e 6,2 rebotes por partido. Tras finalizar a temporada, o 26 de setembro de 2016 asina co Club Baloncesto Breogán.

### Clubs 
*20px|border|NCAA Northern Illinois Huskies (NCAA, 2007−2010)
*20px|border|NCAA Illinois-Springfield (NCAA, 2010−2012)
*20px|border|ProB UBC Tigers Hannover (ProB, 2012−2013)
*20px|border|ProA ETB Wohnbau (ProA, 2013−2014)
*20px|border|LNBP Força Lleida (LEB, 2014−2015)
*20px|border|LNBP Palencia (LEB, 2015−2016)
*20px|border|LEB Breogán (LEB, 2016−2017)
*20px|border|ACB Gipuzkoa Basket (ACB, 2017−2018)
*20px|border|LNB Pro B Orléans Loiret Basket (LNB Pro B, dende 2018)

## Notas 
## Véxase tamén 
### Ligazóns externas 
* Perfil en ACB.com 
* Perfil en FEB.es
Guadalupe Murillo

**María Guadalupe Murillo Solís**, nada en Pontevedra o 5 de abril de 1970, é unha avogada, empresaria e política galega do PPdeG.

## Traxectoria 
Licenciada en Dereito. É directora xeral de Conservas Pescamar. En 2014 foi elixida presidenta do Pontevedra CF. Nas eleccións ao Parlamento de Galicia 2016 e nas de 2020 foi elixida deputada polo PPdeG.

## Notas 
## Véxase tamén
Estados Unidos (homónimos)

**Estados Unidos** pode referirse a:

* Os **Estados Unidos de América**.
* Os **Estados Unidos Mexicanos**.
* Os **Estados Unidos de Centroamérica**
* Os **Estados Unidos de Colombia**.
* Os **Estados Unidos de Bélxica**.
Marcos Cal

**Marcos Cal Ogando**, nado na Lama en 1978, é un político galego de En Marea.

## Traxectoria 
Traballou como axente comercial. Participou no movemento do 15-M e nas Marchas pola dignidade. É conselleiro galego de Podemos. Nas eleccións ao Parlamento de Galicia 2016 foi elixido deputado.

## Véxase tamén 
### Ligazóns externas 
* Ficha no Parlamento de Galicia
Antonia Petrova

**Antonia Petrova Beredin** (en búlgaro: Антония Петрова Бередин), nada en 1984, é unha avogada, actriz e concursante de beleza que gañou o título de Miss Bulgaria no ano 2009.

## Traxectoria 
Representou ao seu país en Miss Mundo 2009 o cal se realizou en decembro de 2009. Coroou á súa sucesora como Miss Bulgaria, Romina Andonova, en abril de 2010.

Case inmediatamente despois de gañar a súa coroa, Petrova Beredin participou na terceira temporada de VIP Brother (a edición de celebridades do reality Big Brother) en Bulgaria). Pasou 14 días na casa, e despois marchou voluntariamente.

Petrova estudou dereito na UNSS.

## Notas
Aletta Ocean

**Aletta Ocean**, nada en Budapest o 14 de decembro de 1987, é o nome artístico dunha actriz pornográfica húngara. Gañou dous premios AVN en 2010 nas categorías de mellor actriz estranxeira do ano e mellor escena de sexo nunha produción estranxeira (*Dollz House – Harmony Films*).

## Premios 
## Notas 
## Véxase tamén
Luca Chao

**Luca Chao Pérez**, nada en Lugo en 1988, é unha política galega de En Marea.

## Traxectoria 
Licenciada en Ciencias Políticas pola Universidade de Santiago de Compostela (2011) e máster Oficial en Migracións Internacionais (2012). Investigadora no Departamento de Socioloxía e Ciencia Política da Universidade da Coruña e membro do Equipo de Socioloxía de Migracións Internacionais, Nas eleccións ao Parlamento de Galicia 2016 foi elixida deputada por En Marea e voceira do seu grupo parlamentario. Tamén  exerce labores de consultaría para o sector público e colabora con medios como *Nós Diario* e *Público*.

## Obra 
* *Feminismo en cen palabras* (2023). Vigo: Galaxia. 172 páxs. ISBN 978-84-9151-970-6.
## Notas 
## Véxase tamén 
### Ligazóns externas 
* Ficha no Parlamento de Galicia
Paula Quinteiro

**Paula Quinteiro Araújo**, nada en Vigo o 10 de maio de 1990, é unha enfermeira diplomada e política galega militante de Anticapitalistas Galiza e Podemos Galicia e deputada no Parlamento de Galicia dende o 2016 por En Marea.

## Traxectoria 
Diplomada en enfermería pola Universidade de Vigo (2011). Traballou como auxiliar de enfermería. Foi unha das fundadoras dos círculos de Podemos de Vigo. Nas eleccións ao Parlamento de Galicia 2016 foi elixida deputada por En Marea pola provincia de Pontevedra.

## Notas 
## Véxase tamén 
### Ligazóns externas 
* Ficha no Parlamento de Galicia
Miss Mundo

miniatura

**Miss Mundo** é un título de beleza feminina. Tamén se coñece así o certame que o concede e que se celebra anualmente, xulgando a beleza integral, a elegancia, a personalidade, o porte, a pose, a seguridade, a conciencia social e a saúde física das candidatas provenientes de diferentes países do mundo. Igual que ocorre no concurso de Miss Universo, a gañadora é cualificada como «a muller máis bela do mundo». Cada concursante representa unicamente a súa nación de orixe e a vencedora ostentará o título por un ano.

## Historia e caracerísticas 
O certame foi fundado en 1951 por Eric Morley no Reino Unido. A presidenta da Organización Miss Mundo é Julia Morley, quen colleu as rendas do concurso tras a morte do seu marido, Eric Morley, en 2000. Ela administra e toma decisións respecto a este certame e o seu concurso irmán, Míster Mundo, versión masculina do orixinal.

A final de Miss Mundo é un grande acontecemento anual de televisión en vivo, visto por dous mil millóns de persoas en máis de 200 países. A diferenza doutros certames, Miss Mundo é pouco coñecido en América; non obstante, mantén gran popularidade en África e na maior parte  de Europa, Asia e o Caribe.

A gañadora pasa o seu reinado viaxando ó redor do mundo, en particular a países terceiromundistas, representando a Organización Miss Mundo nas súas varias causas.

Miss Mundo ten unha axenda explicitamente altruísta e conta con máis de 250 millóns de libras para varias obras de caridade globais. Tradicionalmente, a Miss Mundo vive en Londres durante o seu reinado, servindo esta cidade de base para as súas viaxes mundiais.

A catalá Mireia Lalaguna gañou este título no ano 2015.

## Notas
Juan José Merlo

**Juan José Merlo Lorenzo**, nado en Vigo en 1972, é un político galego de En Marea.

## Traxectoria 
Vigo, 1972. Formouse como enxeñeiro industrial e abandonou os seus estudos para incorporarse ao mercado laboral. Desenvolveu a súa actividade laboral primeiro en empresas como Hitachi e no corpo de mandos dunha coñecida cadea de grandes almacéns e posteriormente á fronte dunha empresa de enxeñería e enerxías renovables.  Participou activamente en diferentes plataformas do 15M. Entrou na vida política da man de Podemos, onde foi secretario de Organización de Podemos Galicia desde 2016 ata 2018. Nas eleccións ao Parlamento de Galicia 2016 foi elixido deputado por En Marea pola provincia de Pontevedra. En abril de 2018 dimitiu por responsabilidade ao non esixir a corrección do seu curriculum publicado no Parlamento, onde na redacción do mesmo dicíase que era enxeñeiro, cuestión que daba a supoñer unha titulación que este nunca se había atribuído.

## Notas 
## Véxase tamén 
### Ligazóns externas 
* Ficha no Parlamento de Galicia
Paula Vázquez Verao

**Paula Vázquez Verao**, nada en Sober en 1984, é unha política galega.

## Traxectoria 
Estudou Xeografía e Historia na UNED. Traballadora do sector turismo, é presidenta da asociación cultural Colado do Vento. Gañou o premio Lola de Penelas en 2016 polo seu labor de divulgación. 

Militou no BNG, polo cal foi elixida concelleira nas eleccións municipais de 2011 en Sober como número 2 da candidatura. Trala marcha de Encontro Irmandiño en marzo de 2012 abandonou o BNG, conservando a acta de concelleira, e pasou a formar parte de Anova. Dentro do partido era membro da corrente crítica Cerna, coa cal se escindiu en outubro de 2014. Nas eleccións municipais de 2015 foi candidata á alcaldía de Sober pola candidatura cidadá Agroma Sober, a cal logrou 2 concelleiros. Nas eleccións ao Parlamento de Galicia 2016 foi elixida deputada por En Marea, onde confluíra a súa formación. Pese a renunciar á súa acta de concelleira en decembro de 2017, para centrarse na súa labor de deputada, volvería a encabezar Agroma Sober nas municipais de 2019 logrando de novo 2 concelleiros e sendo a principal forza da oposición ao PPdeG no concello. Afín ás teses do líder de En Marea Luís Villares, abandonou xunto a este e outros 2 deputados o grupo parlamentario da formación en xuño de 2019. Ao remate da lexislatura non participou nas Eleccións ao Parlamento de Galicia de 2020, pasando a centrarse na súa labor de concelleira en Sober.

## Notas 
## Véxase tamén 
### Ligazóns externas 
* Ficha no Parlamento de Galicia 
* Artigos en Nós Diario
José Manuel Lago Peñas

**José Manuel Lago Peñas**, nado en Vigo en 1956, é un economista e político galego de En Marea.

## Traxectoria 
Economista especializado en traballo, economía pública e política industrial. Traballou no gabinete confederal de Comisións Obreiras dende 1985. Foi director financeiro da TVG (2005-2009). É profesor da Escola de Relacións Laborais da Universidade da Coruña dende 2013. Nas eleccións ao Parlamento de Galicia 2016 foi elixido deputado por En Marea.

## Véxase tamén 
### Ligazóns externas 
* Ficha no Parlamento de Galicia